मुख्य कोच रवि शास्त्री ने मौजूदा आक्रमण को अब तक का सर्वश्रेष्ठ करार दिया है और शमी टीम की तारीफ से खुश हैं. उन्होंने कहा, ‘हम लंबे समय के बाद भारत की इस तरह की गेंदबाजी इकाई देख रहे हैं. जब इस बारे में बात होती है तो हमें भी अच्छा लगता है और हम अपने काम का लुत्फ उठाते हैं. यह हमारे देश (भारतीय क्रिकेट) के लिए अच्छा है कि हमारे पास लंबे समय के बाद इस तरह का आक्रमण है और अगर आप प्रतिद्वंद्वियों से तुलना करें तो हमारे पास बेहतर गेंदबाज हैं. इसलिए जब हम इस तरह की प्रशंसा सुनते हैं तो काफी अच्छा लगता है और हमारा मनोबल बढ़ता है.’